Vilniaus–Kauno geležinkelis

miniatiūra|Traukinys EJ 575 pašto ženkleEkspresinformacija. 2009 m. rugsėjis.

Vilniaus–Kauno geležinkelis – elektrifikuota geležinkelio linija, jungianti Vilnių su Kaunu. Nutiesta per šešių savivaldybių teritoriją. Dabar tai intensyviausiai Lietuvoje naudojamas geležinkelio ruožas, visas geležinkelis (išskyrus atkarpą Kauno geležinkelio tunelyje) yra dvikelis.

 Istorija 

1859 m. pavasarį linija pradėta tiesti kartu su Peterburgo–Varšuvos geležinkeliu kaip rytinė Lentvario–Virbalio geležinkelio atšaka. 1862 m. kovo 15 d. ja pradėtas traukinių eismas.Lietuvos geležinkeliai: iš carinės Rusijos provincijos į Europos transporto rinką. Litrail.lt (archyvuota 2014-02-02). Tiesiant geležinkelį Kaune ir Paneriuose iškasti tuneliai – pirmieji Rusijos imperijoje geležinkelio tuneliai.

Buvęs dvibėgis geležinkelis, po I pasaulinio karo vienas vėžė buvo nuardyta – dviguba liko tik Kauno–Palemono ir Vilniaus–Lentvario ruožuose. XX a. tarpukariu Vilniaus kraštui esant Lenkijos valdžioje geležinkelis prarado strateginę reikšmę. 1920–1938 m. dėl įtemptų Lietuvos ir Lenkijos santykių eismas Vievio–Lazdėnų tarpstotyje nevyko, tad šios stotys buvo galinės savo valstybėse. 1939 m. Kauno–Vievio ruože traukiniai galėjo išvystyti 120 km/h greitį.Kaip kūrėsi ir tobulėjo mūsų geležinkeliai. „Lietuvos aidas“, 1939-07-04, psl. 3. 1939 m. Vilniaus kraštas priskirtas Lietuvai, 1940 m. balandį imtas tiesti dvibėgis kelias ruože Lentvaris–Palemonas (75 km), kasdien nutiesiant apie 3 km kelio.100 kilometrų naujų geležinkelių bus nutiesta dar šiais metais. „Lietuvos aidas“, 1940-06-06, psl. 1. panaudojant susiaurintą (vietoje dviejų vėžių palikta viena) Vilniaus–Turmanto geležinkelio ruožą.Aktualieji mūsų geležinkelių reikalai. „Lietuvos aidas“, 1940-01-19, psl. 3. Užėjus sovietams ruožo svarba vėl išaugo. 1940–1941 m. sandūroje Vilniaus–Kauno maršrutu ėmė važiuoti automotrisės, kurios ruožą įveikdavo per 65 minutes.

1949 m. vasarą tarp Vilniaus ir Kauno pradėjo kursuoti dyzeliniai traukiniai. 1975 m. baigta ruožo elektrifikacija, gruodžio 29 d. pirmą kartą iš Vilniaus į Kauną išvyko elektrinis traukinys. Tai buvo elektrinis traukinys ER9M su numeriu 378, pagamintas Rygos vagonų gamykloje.Elektriniams traukiniams Lietuvoje sukanka 35 metai. 2010-12-28, Ve.lt (tikrinta 2023-08-07). 1979 m. baigtas elektrifikuoti Naujosios Vilnios–Kauno ir Lentvario–Trakų kelias.Vitalija Lapėnienė. „Nepriklausomybės sąsiuviniai“. Kelionė Lietuvos geležinkelių istorijos bėgiais, I dalis. 2015-01-11, Lrt.lt (tikrinta 2023-08-07).

2008 m. gruodžio 24 d. iš Vilniaus į Kauną išvyko pirmasis modernus dviaukštis elektrinis traukinys.Prieš 40 metų iš Vilniaus į Kauną išvyko pirmasis elektrinis traukinys. 2015-12-29, Regionunaujienos.lt (tikrinta 2023-08-07).

 Keleivių susisiekimas 

Dabar linija kiekviena kryptimi kasdien važiuoja 14 dviaukščių elektrinių traukinių Škoda EJ575 (Čekija). Kelionė tarp Vilniaus ir Kauno trunka, priklausomai nuo sustojimų skaičiaus, 60–100 min. Atskiromis linijos atkarpomis naudojasi ir kitomis kryptimis (iš Vilniaus į Klaipėdą, Trakus ar Varėną) važiuojantys keleiviniai traukiniai.

 Stotys 

Didesnės geležinkelio stotys linijoje:
 Vilniaus geležinkelio stotis
 Panerių geležinkelio stotis
 Lentvario geležinkelio stotis
 Vievio geležinkelio stotis
 Žaslių geležinkelio stotis
 Kaišiadorių geležinkelio stotis
 Pravieniškių geležinkelio stotis
 Palemono geležinkelio stotis
 Kauno geležinkelio stotis

 Incidentai 
 1975 m. balandžio 4 d. Žasliuose įvyko geležinkelio katastrofa;
 1994 m. lapkričio 6 d. netoli Vievio buvo susprogdintas Bražuolės geležinkelio tiltas.

 Galerija 

 Šaltiniai 

Vilnius–Kaunas
Kategorija:Geležinkelių transportas Kaune
Kategorija:Geležinkelių transportas Vilniuje